# **ROMÂNIA (nu produce efecte juridice)\***

**JUDEŢUL MUREŞ**

**MUNICIPIUL TÎRGU MUREŞ**

**ARHITECT ŞEF**

**Nr.2478/08.04.2019**

**VICEPRIMAR**

**jrs. Sergiu Papuc**

**EXPUNERE DE MOTIVE**

privind modificarea HCL nr. 307 din 25 octombrie 2018 pentru aprobarea modificării componenţei Comisiei de atribuire și schimbare de denumiri

Prin HCLM nr. 307 din 25 octombrie 2018 s-a aprobat reactualizarea componenței Comisiei de atribuire și schimbare de denumiri formată din membrii ai Consiliului Local Municipal, Comisie însărcinată cu revizuirea şi atribuirea de denumiri de străzi, piețe, etc. în Municipiul Tîrgu Mureş.

În perioada legislativă 2001-2004 componenţa acestei comisii a fost aprobată prin HCLM nr. 78/2001, HCLM nr. 97 din 28 octombrie 2004, urmată de HCLM nr. 19 din 30 august 2012, HCLM nr. 74 din 27 octombrie 2016, fiind promovate mai multe proiecte de hotărâri pentru schimbarea şi atribuirea de străzi care au fost finalizate şi aprobate, ultima fiind cea cu nr. 307 din 25 octombrie 2018.

Având în vedere absența unor domni consilieri din componenţa Consiliului Local al Municipiului, pentru continuarea activităţii de atribuire de denumiri este necesară propunerea şi aprobarea noii componenţe a comisiei.

Ca urmare, propunem modificarea Hotărârii nr. 307 din 25 octombrie 2018 şi aprobarea componenţei Comisiei însărcinate cu Atribuirea şi Schimbarea de Denumiri în Municipiul Tîrgu Mureş.

Arhitect Şef, Întocmit,

arh. Daniela Florina Miheţ c.j.Horvat Camelia

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

**ROMÂNIA proiect**

**JUDEŢUL MUREŞ (nu produce efecte juridice)**

**CONSILIUL LOCAL MUNICIPAL TÎRGU-MUREŞ**

**H O T Ă R Â R E A nr. \_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_2019**

privind modificarea HCL nr. 307 din 25 octombrie 2018 pentru aprobarea modificării componenţei Comisiei de atribuire și schimbare de denumiri

Consiliul local municipal Tîrgu Mureş, întrunit în şedinţă ordinară de lucru,

Văzând Expunerea de motive a Arhitectului Şef nr. 2478/08.04.2019 pentru aprobarea modificării componenței Comisiei de atribuire și schimbare de denumiri aprobată prin HCL nr. 307 din 25 octombrie 2018 privind reactualizarea componenței Comisiei de atribuire și schimbare de denumiri

Văzând prevederile O.G nr. 63/2002 privind atribuirea sau schimbarea de denumiri,

În temeiul art. 36 alin. 5 lit. d, art. 45 alin. 1 şi art. 115 alin. 1 lit. b din Legea administraţiei publice locale nr. 215/2001 republicată,

**H o t ă r ă ş t e** :

**Art.1.** Se aprobă reactualizarea Comisiei de atribuire sau schimbare de denumiri, după cum urmează :

1. **Magyary Elod**
2. **Peti Andrei**
3. **Mozes Levente - Sandor**
4. **Moldovan Călin**
5. **\_\_\_\_\_\_\_\_\_\_\_\_\_\_\_\_\_\_**
6. **Csiki Zsolt**
7. **Pui Sebastian - Emil**

**Art.2** Secretariatul Comisiei de atribuire sau schimbare de denumiri va fi asigurat de un reprezentant al Direcției Arhitect Șef.

**Art. 3** Cu aducerea la îndeplinire a prevederilor prezentei hotărâri se încredinţează Executivul Municipiului Tîrgu Mureş prin Direcția Arhitect Șef.

**Art. 4.** În conformitate cu prevederile art. 19, alin. 1, lit. **e**, din Legea nr. 340/2004, republicată, privind Instituţia Prefectului şi art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

Viză de legalitate

p.Secretarul Municipiului Tîrgu Mureş

**Director executiv D.J.C.A.A.P.L**

**Buculei Dianora Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**